stanford-oval/wikipedia huggingface dataset:
เนวิล เชมเบอร์ลิน

| เดอะไรต์ออนะระเบิลเนวิล เชมเบอร์ลิน |
| --- | --- |
เชมเบอร์ลินในปี 1936

นายกรัฐมนตรีแห่งสหราชอาณาจักร
ดำรงตำแหน่ง 28 พฤษภาคม 1937 – 10 พฤษภาคม 1940
กษัตริย์: พระเจ้าจอร์จที่ 6
ก่อนหน้า: สแตนลีย์ บอลดวิน
ถัดไป: วินสตัน เชอร์ชิล
หัวหน้าพรรคอนุรักษ์นิยม
ดำรงตำแหน่ง 27 พฤษภาคม 1937 – 9 ตุลาคม 1940
ก่อนหน้า: สแตนลีย์ บอลดวิน
ถัดไป: วินสตัน เชอร์ชิล
 
ข้อมูลส่วนบุคคล
เกิด: อาร์เธอร์ เนวิล เชมเบอร์ลิน 18 มีนาคม พ.ศ. 2412 เบอร์มิงแฮม ประเทศอังกฤษ
เสียชีวิต: 9 พฤศจิกายน พ.ศ. 2483 (71 ปี) ไฮส์ฟิลด์ปาร์ค เฮกฟิลด์ แฮมป์เชียร์ ประเทศอังกฤษ
ที่ไว้ศพ: เวสต์มินสเตอร์แอบบีย์
เชื้อชาติ: สหราชอาณาจักร
ศาสนา: เอกภาพนิยม
พรรคการเมือง: พรรคอนุรักษนิยม
คู่สมรส: แอน เชมเบอร์ลิน
บุตร:   โดโรธี เชมเบอร์ลิน (ลอยด์)  ฟรานซิส เชมเบอร์ลิน 
ศิษย์เก่า: วิทยาลัยเมสัน (ปัจจุบันคือ มหาวิทยาลัยเบอร์มิงแฮม)
วิชาชีพ: นักธุรกิจ
ลายมือชื่อ: 

อาร์เธอร์ เนวิล เชมเบอร์ลิน (อังกฤษ: Arthur Neville Chamberlain) เป็นนักการเมืองพรรคอนุรักษนิยมชาวอังกฤษ เป็นนายกรัฐมนตรีสหราชอาณาจักรตั้งแต่พฤษภาคม ค.ศ. 1937 ถึงพฤษภาคม ค.ศ. 1940 เชมเบอร์ลินเป็นที่รู้จักกันดีที่สุดจากนโยบายจำยอมสละของเขา นโบบายนี้ถูกวิจารณ์ว่าเป็นสาเหตุทำให้นาซีเยอรมนีเข้มแข็งเกินไป โดยเฉพาะอย่างยิ่งการลงนามความตกลงมิวนิกของเขาในปี 1938 ซึ่งยอมยกภูมิภาคซูเดเทินลันท์ซึ่งประชากรพูดภาษาเยอรมันในประเทศเชโกสโลวาเกียให้แก่เยอรมนี ทว่าเมื่ออดอล์ฟ ฮิตเลอร์ยังคงก้าวร้าวโดยบุกครองโปแลนด์ บริเตนจึงประกาศสงครามต่อเยอรมนีเมื่อวันที่ 3 กันยายน 1939 และเชมเบอร์ลินนำบริเตนผ่านแปดเดือนแรกของสงครามโลกครั้งที่สอง
หลังทำงานในธุรกิจและการปกครองส่วนท้องถิ่นและให้หลังดำรงตำแหน่งผู้อำนวยการราชการแห่งชาติช่วงสั้น ๆ ในปี 1916-1917 เชมเบอร์ลินตามบิดา โจเซฟ เชมเบอร์ลิน และพี่ชายต่างมารดา ออสเตน เชมเบอร์ลิน เป็นสมาชิกรัฐสภาในการเลือกตั้งทั่วไปปี 1918 ขณะอายุได้ 49 ปี เขาปฏิเสธตำแหน่งรัฐมนตรีผู้น้อย โดยคงเป็นผู้นั่งที่นั่งหลัง (backbencher) จนปี 1922 เขาได้รับเลื่อนตำแหน่งอย่างรวดเร็วในปี 1923 เป็นรัฐมนตรีว่าการกระทรวงสาธารณสุข แล้วเป็นรัฐมนตรีว่าการกระทรวงการคลัง หลังรัฐบาลที่มีพรรคแรงงานนำอายุสั้น เขากลับมาเป็นรัฐมนตรีว่าการกระทรวงสาธารณสุข ริเริ่มมาตรการปฏิรูปต่าง ๆ ตั้งแต่ปี 1924 ถึง 1929 เขาได้รับแต่งตั้งเป็นรัฐมนตรีว่าการกระทรวงการคลังในรัฐบาลแห่งชาติในปี 1921
เมื่อสแตนลีย์ บอล์ดวินเกษียณในเดือนพฤษภาคม 1937 เชมเบอร์ลินสืบตำแหน่งเขาเป็นนายกรัฐมนตรี ในตำแหน่งของเขาถูกครอบงำโดยปัญหานโยบายต่อประเทศเยอรมนีที่ก้าวร้าวเพิ่มขึ้น และการปฏิบัติของเขาที่มิวนิกเป็นที่นิยมอย่างกว้างขวางในหมู่ชาวอังกฤษในเวลานั้น เมื่อฮิตเลอร์ยังคงก้าวร้าวต่อ เชมเบอร์ลินปฏิญาณจะพิทักษ์เอกราชของโปแลนด์หากโปแลนด์ถูกโจมตี ซึ่งเป็นพันธมิตรที่นำบริเตนเข้าสู่สงครามเมื่อเยอรมนีโจมตีโปแลนด์ในปี 1939
เชมเบอร์ลินลาออกจากตำแหน่งนายกรัฐมนตรีเมื่อวันที่ 10 พฤษภาคม 1940 หลังฝ่ายสัมพันธมิตรถูกต้อนให้ถอยจากนอร์เวย์ เพราะเขาเชื่อว่ารัฐบาลที่ได้รับการสนับสนุนจากทุกพรรคการเมืองสำคัญ และพรรคแรงงานและอนุรักษนิยมจะไม่เข้าร่วมรัฐบาลที่เขาเป็นหัวหน้า วินสตัน เชอร์ชิลสืบตำแหน่งเขาแต่เขายังเป็นที่เคารพอยู่มากในรัฐสภาโดยเฉพาะในหมู่อนุรักษนิยม สุขภาพที่ทรุดโทรมจากโรคมะเร็งทำให้เขาต้องลาออกในเวลาต่อมา เชมเบอร์ลินเป็นสมาชิกสำคัญในคณะรัฐมนตรีฝ่ายสงครามของเชอร์ชิล โดยเป็นหัวหน้าเมื่อเชอร์ชิลไม่อยู่ เชมเบอร์ลินถึงแก่อสัญกรรมด้วยโรคมะเร็งลำไส้ใหญ่หกเดือนหลังลาออกจากตำแหน่งนายกรัฐมนตรี
แหล่งข้อมูลอื่น

Video: Neville Chamberlain Appeasement World War II เก็บถาวร 2011-04-25 ที่ เวย์แบ็กแมชชีน
University of Birmingham Special Collections: เก็บถาวร 2009-08-28 ที่ เวย์แบ็กแมชชีน the political papers of Neville Chamberlain
Archival material relating to เนวิล เชมเบอร์ลิน listed at the UK National Register of Archives
| ด ค กนายกรัฐมนตรีแห่งบริเตนใหญ่และสหราชอาณาจักร |
| --- | --- | --- |
| บริเตนใหญ่ |  วอลโพล ·  เอิร์ลแห่งวิลมิงตัน ·  เพแลม ·  ดยุกแห่งนิวคาสเซิล ·  ดยุกแห่งเดวอนเชอร์ ·  ดยุกแห่งนิวคาสเซิล ·  เอิร์ลแห่งบิวต์ ·  เกรนวิลล์ ·  มาร์ควิสแห่งร็อกกิงแฮม ·  เอิร์ลแห่งแชแทม ·  ดยุกแห่งกราฟตัน ·  ลอร์ดนอร์ท ·  มาร์ควิสแห่งร็อกกิงแฮม ·  เอิร์ลแห่งเชลเบิร์น ·  ดยุกแห่งพอร์ตแลนด์ ·  พิตต์ ผู้เยาว์ |  |
| สหราชอาณาจักร | พิตต์ ผู้เยาว์ · แอดดิงตัน · พิตต์ ผู้เยาว์ · ลอร์ดเกรนวิลล์ · ดยุกแห่งพอร์ตแลนด์ · เพอร์ซิวัล · เอิร์ลแห่งลิเวอร์พูล · แคนนิง · ไวเคานต์โกดริช · ดยุกแห่งเวลลิงตัน · เอิร์ลเกรย์ · ไวเคานต์เมลเบิร์น · ดยุกแห่งเวลลิงตัน · พีล · ไวเคานต์เมลเบิร์น · พีล · เอิร์ลรัสเซล · เอิร์ลแห่งดาร์บีย์ · เอิร์ลแห่งแอเบอร์ดีน · ไวเคานต์พาเมอร์สตัน · เอิร์ลแห่งดาร์บีย์ · ไวเคานต์พาเมอร์สตัน · เอิร์ลรัสเซล · เอิร์ลแห่งดาร์บีย์ · ดิสราเอลี · แกลดสตัน · เอิร์ลแห่งเบคอนสฟิลด์ · แกลดสตัน · มาร์ควิสแห่งซอลสบรี · แกลดสตัน · มาร์ควิสแห่งซอลส์บรี · แกลดสตัน · เอิร์ลแห่งโรสเบรี · มาร์ควิสแห่งซอลสบรี · บัลโฟร์ · แคมพ์เบลล์-แบนเนอร์มัน · แอสควิธ · จอร์จ · ลอว์ · บอลดวิน · แมกดอนัลด์ · บอลดวิน · แมกดอนัลด์ · บอลดวิน · เชมเบอร์ลิน · เชอร์ชิล · แอตต์ลี · เชอร์ชิล · อีเดน · แมคมิลแลน · ฮิวม์ · วิลสัน · ฮีธ · วิลสัน · คัลลาฮาน · แทตเชอร์ · เมเจอร์ · แบลร์ · บราวน์ · แคเมอรอน · เมย์ · จอห์นสัน · ทรัสส์ · ซูแน็ก · สตาร์เมอร์ |  |
รายนาม
เนินยอดป้าน

เนินยอดป้านใกล้ เซโดนา, รัฐแอริโซนา
เนินยอดป้าน (อังกฤษ: butte) หมายถึง เนินดิน ที่ขึ้นเดี่ยวๆ (มียอดเดียว) ด้านข้างของมันจะชันมาก และส่วนยอดของเนินจะค่อนข้างราบ แต่เล็กกว่าภูเขายอดราบหรือที่ราบสูง
โดยมาตรฐาน ภูเขายอดราบจะมีพื้นที่ผิวบนยอดมากกว่า 1,000 ตร.ม. ในขณะที่เนินยอดป้านจะมีพื้นที่ผิวบนยอดน้อยกว่า 1,000 ตร.ม.
แต่นักภูมิศาสตร์ใช้กฎจากการวัดหยาบ ๆ ว่าภูเขายอดราบ ความกว้างของยอดจะมากกว่าความสูง ส่วนเนินยอดป้าน ความสูงจะมากกว่าความกว้างของยอด
การเกิดเนินยอดป้าน

เนินยอดป้านเกิดจากการกร่อนเมื่อหินครอบแข็ง โดยมากเกิดจากภูเขาไฟ เรียกว่าหินครอบ (cap rock) ปกคลุมชั้นหินที่อ่อนกว่าซึ่งสามารถสึกกร่อนได้โดยง่าย หินแข็งซึ่งไม่สึกกร่อนในขณะที่หินอ่อนโดยรอบสึกกร่อนไป ตัวอย่างเนินยอดป้าน เช่น ชิมนี ร็อกในรัฐเนแบรสกา, สหรัฐอเมริกา
เถ้าลอย

เถ้าปลิวส่องผ่านกล้องจุลทรรศน์อิเล็กตรอน
เถ้าปลิว หรือ เถ้าลอย (อังกฤษ: fly ash) เป็นผลพลอยได้จากการเผาถ่านหินเพื่อผลิตกระแสไฟฟ้า ถ่านหินที่บดละเอียดจะถูกเผาเพื่อให้พลังงานความร้อนแก่หม้อไอน้ำ (Boiler) เพื่อผลิตกระแสไฟฟ้าต่อไป เถ้าถ่านหินขนาดใหญ่จะตกลงยังก้นเตา จึงเรียกกันว่า เถ้าก้นเตาหรือเถ้าหนัก (bottom ash) ส่วนเถ้าถ่านหินขนาดเล็กกว่า 1 ไมครอน (ไมโครเมตร) จนถึงประมาณ 200 ไมครอน จะถูกพัดออกมาตามอากาศร้อน จึงเรียกว่า เถ้าปลิว เถ้าปลิวจะถูกดักจับโดยที่ดักจับไฟฟ้าสถิต (electrostatic precipitator) เพื่อไม่ให้ลอยออกไปกับอากาศร้อน ซึ่งจะก่อให้เกิดมลภาวะในพื้นที่รอบโรงไฟฟ้า
เถ้าปลิวคือขี้เถ้าที่หลงเหลือจากกระบวนการเผาไหม้ของถ่านหินหรือลิกไนต์ มีขนาดเล็กและละเอียดมาก โดยจะปลิวปนไปกับก๊าซร้อนออกจากปล่องควันของโรงผลิตไฟฟ้าที่ใช้ถ่านหินเป็นเชื้อเพลิง ซึ่งถ้ามีปริมาณเถ้าปลิวมากในชั้นบรรยากาศ ก็อาจก่อให้เกิดปัญหามลภาวะของอากาศได้ จึงได้มีการศึกษาวิจัยโดยการติดตั้งเครื่องดักจับฝุ่นไฟฟ้าสถิต โดยมีวัตถุประสงค์เพื่อแยกก๊าซร้อนและเถ้าปลิวออกจากกัน เพื่อนำเอาเถ้าปลิวกลับมาใช้ใหม่ เช่น การนำเอาเถ้าปลิวมาใช้เป็นส่วนผสมของพอร์ตแลนด์ซีเมนต์ ในกระบวนการผลิตคอนกรีต เป็นต้น
องค์ประกอบทางเคมี

เถ้าปลิวโดยทั่วไปจะมีส่วนประกอบหลักคือ ซิลิกอนไดออกไซด์ SiO2 (ประมาณร้อยละ 25-60), อะลูมิเนียมออกไซด์ Al2O3 (ประมาณร้อยละ 10-30), เฟอริกออกไซด์ Fe2O3 (ประมาณร้อยละ 5-25), แคลเซียมออกไซด์ CaO (ประมาณร้อยละ 1-30) เป็นองค์ประกอบหลักอาจมีปริมาณมากถึงร้อยละ 80-90 และ มีองประกอบรองคือ MgO มีออกไซด์ของอัลคาไลในรูป Na2O, K2O และ SO3 และมี ความชื้น
องค์ประกอบทางเคมี > องค์ประกอบทางเคมี ของเถ้าลอยลิกไนต์ในประเทศไทย

| วัสดุ/ เถ้าถ่านหิน | องค์ประกอบทางเคมี (%)> SiO2 | องค์ประกอบทางเคมี (%)> Al2O3 | องค์ประกอบทางเคมี (%)> Fe2O3 | องค์ประกอบทางเคมี (%)> CaO | องค์ประกอบทางเคมี (%)> MgO | องค์ประกอบทางเคมี (%)> SO3 | องค์ประกอบทางเคมี (%)> K2O | องค์ประกอบทางเคมี (%)> Na2O | องค์ประกอบทางเคมี (%)> LOI |
| --- | --- | --- | --- | --- | --- | --- | --- | --- | --- |
| ปูนซีเมนต์ | 20.90 | 4.76 | 3.41 | 65.41 | 1.25 | 2.71 | 0.35 | 0.24 | 0.96 |
| แม่เมาะ | 41.16 | 22.30 | 11.51 | 15.27 | 2.70 | 1.43 | 2.93 | 1.66 | 0.20 |
| กาญจนบุรี | 39.56 | 20.99 | 9.37 | 10.62 | 1.47 | 3.34 | 3.08 | 0.30 | 7.10 |
| ราชบุรี | 32.96 | 13.81 | 6.69 | 24.42 | 1.44 | 10.56 | 2.38 | 0.61 | 7.05 |
ประเภท > แบ่งตามเอเอสทีเอ็ม ASTM

มาตรฐาน ASTM C618 "Specification for Fly ash and Raw or Calcined natural pozzolan for use as a mineral admixture in portland cement concrete" ได้จัดแยกประเภทของเถ้าปลิวไว้ 2 ชนิดคือ Class F และ Class C โดย Class F มีปริมาณ SiO2 + AI203 + Fe203 มากกว่า 70% โดยน้ำหนัก และ Class C มีปริมาณ SiO2+ AI203 + Fe203 ระหว่าง 50-70% โดยน้ำหนัก เนื่องจากถ่านหินเป็นวัสดุธรรมชาติย่อมมีเนื้อที่ไม่สม่ำเสมอ การที่เถ้าปลิวจากแหล่งเดียวกันพบว่าเป็น Class C และ Class F เป็นเรื่องที่เป็นปกติ แม้ว่าจะเป็น Class C หรือ Class F ต่างก็มีศักยภาพเพียงพอที่จะนำไปใช้ในงานคอนกรีตได้ทั้งสิ้น
| ลักษณะ | เกณฑ์ที่กำหนด> Class F | เกณฑ์ที่กำหนด> Class C |
| --- | --- | --- |
| SiO 2 +Al 2 O 3 + Fe 2 O 3 % | 70 | 50 |
SO 3 , max %: 5.0
Moisture content, max %: 3.0
LOI, max %: 6.0
ประเภท > แบ่งตามเอเอสทีเอ็ม ASTM > ชนิด F (Class F)

เป็นเถ้าปลิวที่ได้จากการเผาถ่านหินแอนทราไซต์ และบิทูมินัสมีปริมาณผลรวมของ SiO2 + AI203 + Fe203 มากกว่า 70%
ประเภท > แบ่งตามเอเอสทีเอ็ม ASTM > ชนิด C (Class C)

เป็นเถ้าปลิวที่ได้จากการเผาถ่านหินลิกไนต์ และซับบิทูมินัสมีปริมาณ SiO2+ AI203 + Fe203 ระหว่าง 50-70% CaO สูง
ประเภท > ประเทศไทย แบ่งตาม มอก 2135-2545 (TIS 2135)

เถ้าปลิวจากถ่านหินใช้เป็นวัสดุผสมคอนกรีต
| สมบัติ> สมบัติ.สมบัติ | เกณฑ์ที่กำหนด> ชั้นคุณภาพ 1.ชั้นคุณภาพ 1 | เกณฑ์ที่กำหนด> ชั้นคุณภาพ 2.ชนิด ก | เกณฑ์ที่กำหนด> ชั้นคุณภาพ 2.ชนิด ข | เกณฑ์ที่กำหนด> ชั้นคุณภาพ 3.ชั้นคุณภาพ 3 |
| --- | --- | --- | --- | --- |
Silicon dioxide (SiO2), min %: 30.0
| Calcium oxide (CaO), % | - | น้อยกว่า 10.0 | ไม่น้อยกว่า 10.0 | - |
Sulfur trioxide (SO3), max %: 5.0
| Moisture content, max % | 3.0 | 3.0 | 2.0 | 3.0 |
| LOI content, max % | 6.0 1) | 6.0 1) | 6.0 1) | 12.0 |
การนำไปใช้ประโยชน์

ปัจจุบันเถ้าปลิวนำมาใช้เป็นสารผสมในคอนกรีตผสมเสร็จสำหรับงานก่อสร้าง และเป็นวัตถุดิบเสริมปูนซีเมนต์ในการผลิตวัสดุก่อสร้าง เช่น กระเบื้องมุงหลังคา, เสาเข็ม, ท่อ, พื้นสำเร็จรูป เป็นต้น นอกจากนี้ยังใช้เป็นส่วนผสมหลักในการก่อสร้างเขื่อนคอนกรีตบดอัด (roller-compacted concrete, RCC)
การนำไปทำผลิตภัณฑ์วัสดุก่อสร้าง
การถมกลับ (backfill)
การอัดฉีด (grouting)
งานก่อสร้างถนน
งานก่อสร้างเขื่อน
งานก่อสร้างคอนกรีตเสริมเหล็ก
แหล่งข้อมูลอื่น

การนำเถ้าปลิวลิกไนต์ไปใช้ประโยชน์ เก็บถาวร 2018-11-12 ที่ เวย์แบ็กแมชชีน
เนินข้างขม่อม

| เนินข้างขม่อม  (Parietal eminence) |
| --- | --- |
กระดูกข้างขม่อม มุมมองจากด้านนอก (เนินข้างขม่อมอยู่ตรงกลางของภาพ)
มุมมองจากทางด้านข้างซ้ายของกะโหลกศีรษะของมนุษย์
รายละเอียด
ตัวระบุ
ภาษาละติน: tuber parietale, eminentia parietalis
TA98: A02.1.02.010
TA2: 510
FMA: 57080
ศัพท์ทางกายวิภาคของกระดูก[แก้ไขบนวิกิสนเทศ]
เนินข้างขม่อม (อังกฤษ: parietal eminence or parietal tuber) เป็นพื้นผิวด้านนอกของกระดูกข้างขม่อม มีลักษณะนูน เรียบ และมีเนินกระดูกที่อยู่ใกล้ๆ ซึ่งเป็นจุดที่เริ่มกระบวนการสร้างกระดูก (ossification)
แหล่งข้อมูลอื่น

Roche Lexicon - illustrated navigator, at Elsevier 34256.000-2
เธอทำให้ใจฉันหยุดเต้น

| เธอทำให้ใจฉันหยุดเต้น |
| --- | --- |

ประเภท:   การก้าวผ่านวัย  รักตลก  วัยรุ่น 
สร้างโดย: อลิซ โอเซแมน
เค้าโครงจาก: หยุดหัวใจไว้ที่นาย โดย อลิซ โอเซแมน
เขียนโดย: อลิซ โอเซแมน
กำกับโดย: ยูโรส ลิน
แสดงนำ:   คิต คอนเนอร์  โจ ล็อก  วิลเลียม เกา  ยัสมิน ฟินนีย์  คอรินนา บราวน์  คิซซี เอ็ดเกลล์  โทบี ดอโนแวน  รีอา นอร์วูด  เจนนี วอลเซอร์  เซบาสเตียน ครอฟต์  คอร์แมค ไฮด์-คอร์ริน  ฟิซาโย อาคีเนด  เชตนา แพนเดีย  สตีเฟน ฟราย  โอลิเวีย โคลแมน 
ผู้ประพันธ์เพลง: เอดีสการ์ แชนซ์
ประเทศแหล่งกำเนิด: สหราชอาณาจักร
ภาษาต้นฉบับ: อังกฤษ
จำนวนฤดูกาล: 2
จำนวนตอน: 16
การผลิต
ผู้อำนวยการผลิต:   แพทริค วอลเตอร์ส  เอียน แคนนิง  เอมิล เชอร์แมน  ยูโรส ลิน  อลิซ ออสแมน  ฮาคาน โคเซตตา  เจมี ลอเรนสัน 
ผู้อำนวยการสร้าง: โซรานา พิกก็อตต์
ผู้กำกับภาพ: ไดอานา โอลิฟิโรวา
ผู้ลำดับภาพ: โซฟี อลอนซี
กล้อง: กล้องหลายตัว
ความยาวตอน: 26–33 นาที
บริษัทผู้ผลิต: ซีซอว์ฟิล์มส์
ออกอากาศ
เครือข่าย: เน็ตฟลิกซ์
ออกอากาศ: 22 เมษายน ค.ศ. 2022 (2022-04-22)
เธอทำให้ใจฉันหยุดเต้น (อังกฤษ: Heartstopper) เป็นละครโทรทัศน์เน็ตฟลิกซ์แนวรักตลก และดรามาของอังกฤษ ดัดแปลงจากนวนิยายเว็บคอมิกและนวนิยายภาพในชื่อหยุดหัวใจไว้ที่นายโดยอลิซ โอเซแมน และเธอยังเขียนบทในละครเอง เรื่องราวเน้นที่ตัวละครชาร์ลี สปริง (โจ ล็อก) เด็กนักเรียนเกย์ที่ตกหลุมรักเพื่อนร่วมชั้นนิค เนลสัน (คิต คอนเนอร์) นักเรียนที่นั่งข้าง ๆ กันในคาบเช็คชื่อ นอกจากนี้ยังมีเรื่องราวชีวิตของเทา (วิลเลียม เกา) เอลลี (ยัสมิน ฟินนีย์) ทารา (คอรินนา บราวน์) และดาร์ซี (คิซซี เอ็ดเกลล์)
ลิขสิทธิ์โทรทัศน์สำหรับซีรีส์นี้ถูกซื้อโดยซีซอว์ฟิล์มส์ ในปี ค.ศ. 2019 และเน็ตฟลิกซ์ได้สิทธิ์การจัดจำหน่ายในปี ค.ศ. 2021 กำกับโดยยูโรส ลิน การถ่ายทำเกิดขึ้นตั้งแต่เดือนเมษายนถึงมิถุนายนของปีนั้น โดยมีตัวอย่างละครปล่อยออกมาตลอดระยะเวลา เพลงที่มีอยู่แล้วหลายเพลงถูกใช้เป็นเพลงประกอบละคร นอกเหนือจากเพลงประกอบต้นฉบับของเอดีสการ์ แชนซ์ รูปแบบการถ่ายภาพยนตร์และเฉดสีได้ถูกวางแผนไว้ล่วงหน้าเพื่อให้ละครเรื่องนี้มีความสง่างามในบรรยากาศ ขยายด้วยการใช้แอนิเมชันแบบดั้งเดิมที่ดัดแปลงมาจากเนื้อหาต้นฉบับ
เธอทำให้ใจฉันหยุดเต้น เปิดตัวเมื่อวันที่ 22 เมษายน ค.ศ. 2022 โดยได้รับคำชมเชย โดยเฉพาะน้ำเสียงและจังหวะของมัน รวมถึงการเป็นตัวแทนของชุมชนแอลจีบีทีและฤดูกาลแรกได้รับการเสนอชื่อเก้ารางวัลจากรางวัลเอ็มมีสำหรับเด็กและครอบครัว เมื่อละครได้ออกอากาศก็ได้รับความนิยมทันที ละครติด 1 ใน 10 ละครภาษาอังกฤษบนเน็ตฟลิกซ์ในเวลาเพียงสองวัน นอกจากนี้นวนิยายภาพก็ได้รับความนิยมเพิ่มมากขึ้น รวมไปถึงเพลงประกอบละคร และเมื่อวันที่ 20 พฤษภาคม ค.ศ. 2020 มีการประกาศว่าเธอทำให้ใจฉันหยุดเต้นได้รับการอนุมัติการสร้างฤดูกาลต่อในฤดูกาลที่ 2 และ 3
นักแสดงและตัวละคร > นักแสดงหลัก

คิต คอนเนอร์ รับบทเป็น นิค เนลสัน, นักกีฬารักบี้ปี 11 ที่โรงเรียนมัธยมทรูแฮมแกรมมา ซึ่งนั่งข้างชาร์ลีในชั้นเรียน
โจ ล็อก รับบทเป็น ชาร์ลี สปริง, นักเรียนปี 10 ที่โรงเรียนมัธยมทรูแฮมแกรมมาที่เพิ่งเปิดเผยอัตลักษณ์ตัวตนทางเพศ
วิลเลียม เกา รับบทเป็น เทา ซู, เพื่อนสนิทของชาร์ลี
ยัสมิน ฟินนีย์ รับบทเป็น แอลล์ อาร์เจนต์, เพื่อนของชาร์ลี, เทา และไอแซก เธอเป็นทรานส์เจนเดอร์เรียนที่โรงเรียนสตรีฮิกส์
คอรินนา บราวน์ รับบทเป็น ทารา โจนส์, นักเรียนโรงเรียนสตรีฮิกส์ที่ผูกมิตรกับเอลลี
คิซซี เอ็ดเกลล์ รับบทเป็น ดาร์ซี โอลส์สัน, แฟนสาวของทารา และเพื่อนของเอลลี
โทบี ดอโนแวน รับบทเป็น ไอแซก เฮนเดอร์สัน, สมาชิกผู้เงียบ ๆ ของกลุ่มเพื่อนชาร์ลี, เทา และเอลลี
เจนนี วอลเซอร์ รับบทเป็น โทรี สปริง, พี่สาวของชาร์ลี
เซบาสเตียน ครอฟต์ รับบทเป็น "เบน" เบนจามิน โฮบ, ความสัมพันธ์ลับ ๆ หรือแฟนคนแรกของชาร์ลี
คอร์แมค ไฮด์-คอร์ริน รับบทเป็น แฮร์รี กรีน, เด็กชายในทีมรักบี้ เป็นบุคคลเกลียดคนรักร่วมเพศ (homophobic bully)
รีอา นอร์วูด รับบทเป็น อิโมเจน ฮีนีย์, เพื่อนคนหนึ่งของนิคที่แอบชอบเขา
ฟิซาโย อาคีเนด รับบทเป็น มิสเตอร์อจายี, ครูสอนศิลปะที่คอยอยู่เคียงข้างชาร์ลี
เชตนา แพนเดีย รับบทเป็น โค้ชซิงห์, โค้ชรักบี้ที่คอยดูแลชาร์ลี
สตีเฟน ฟราย รับบทเป็น พากย์เสียงอาจารย์ใหญ่บาร์นส์, อาจารย์ใหญ่ของโรงเรียนมัธยมทรูแฮมแกรมมา
โอลิเวีย โคลแมน รับบทเป็น ซาราห์ นีลสัน, แม่ของนิค
นักแสดงและตัวละคร > นักแสดงสมทบ

อาราโลยีน โอเชนเรมี รับบทเป็น โอทิส สมิธ
อีแวน โอเวนเนลล์ รับบทเป็น คริสเตียน แมคไบรด์
อัชวิน วิศวนาถ รับบทเป็น สาย เวอร์มา
จอร์จินา ริช รับบทเป็น เจน สปริง, แม่ของชาร์ลีกับโทรี
โจเซฟ บัลเดอร์รามา รับบทเป็น จูลิโอ สปริง, พ่อของชาร์ลีกับโทรี
โมโม ยัง รับบทเป็น หยาน ซู, แม่ของเทา
อลัน เทอร์คิงตัน รับบทเป็น มิสเตอร์หลง
เพลงประกอบ

| ฮาร์ตสต็อปเปอร์ (ซาวด์แทร็กฟรอมเดอะเน็ตฟริกซ์ซีรีส์)> ซาวด์แทร็กอัลบั้มโดยเอดีสการ์ แชนซ์ |
| --- | --- |
วางตลาด: 22 เมษายน ค.ศ. 2022 (2022-04-22)
ความยาว: 32:59
ค่ายเพลง: Maisie
โปรดิวเซอร์: เอดีสการ์ แชนซ์
:  
| ลำดับ | ชื่อเพลง | ยาว |
| --- | --- | --- |
| 1. | "First Sight" | 1:09 |
| 2. | "Déjà Vu" | 0:57 |
| 3. | "X" | 0:44 |
| 4. | "Head in the Clouds" | 1:00 |
| 5. | "On the Move" | 1:02 |
| 6. | "Angst" | 1:25 |
| 7. | "Off to Nick's" | 0:41 |
| 8. | "Just Friends" | 1:26 |
| 9. | "Milkshakes" | 1:24 |
| 10. | "Falling Leaves" | 1:03 |
| 11. | "Electricity" | 1:03 |
| 12. | "The Lads" | 1:10 |
| 13. | "Misconceptions" | 1:11 |
| 14. | "Kisses" | 2:05 |
| 15. | "Possibilities" | 2:04 |
| 16. | "Clash" | 1:07 |
| 17. | "Rugby Match" | 3:24 |
| 18. | "Wanna Go out Sometime" | 0:55 |
| 19. | "Happy Complications" | 0:50 |
| 20. | "New Best Friend" | 0:44 |
| 21. | "Embrace" | 1:02 |
| 22. | "Exploration" | 1:56 |
| 23. | "Sports Day" | 0:48 |
| 24. | "Heartstopper" | 2:32 |
| 25. | "Encore" | 0:57 |
| ความยาวทั้งหมด: | ความยาวทั้งหมด: | 32:59 |
| ลำดับ | ชื่อเพลง | ศิลปิน | ยาว |
| --- | --- | --- | --- |
| 1. | "Colours of You" | Baby Queen | 4:15 |
| 2. | "Want Me" | Baby Queen | 4:18 |
| 3. | "Lovesick" | Peace | 2:13 |
| 4. | "Dover Beach" | Baby Queen | 3:38 |
| 5. | "Don't Delete the Kisses" | Wolf Alice | 4:35 |
| 6. | "Sappho" | Frankie Cosmos | 1:52 |
| 7. | "Girls" | Girl in Red | 3:18 |
| 8. | "Dance with Me" | Beabadoobee | 3:54 |
| 9. | "Angel" | Lava La Rue Deb Never | 3:56 |
| 10. | "Why Am I Like This?" | Orla Gartland | 3:32 |
| 11. | "My Own Person" | Smoothboi Ezra | 4:42 |
| 12. | "Telephone" | Waterparks | 2:33 |
| 13. | "Lucid" | Rina Sawayama | 3:38 |
| 14. | "Don't Leave Me (Chapter 1: Despair)" | HMLTD | 3:32 |
| 15. | "Clearest Blue" | Chvrches | 3:53 |
| 16. | "Alaska" (Toby Green remix) | Maggie Rogers Toby Green | 3:05 |
| 17. | "What's It Gonna Be?" | Shura | 3:34 |
| 18. | "Heart" | Flor | 3:42 |
| 19. | "Nothing Else I Could Do" | Ella Jane | 2:50 |
| 20. | "UrbanAngel1999" | Thomas Headon | 3:12 |
| 21. | "If You Want To" | Beabadoobee | 3:43 |
| 22. | "Buzzkill" | Baby Queen | 3:24 |
| 23. | "Fever Dream" | Mxmtoon | 3:16 |
| 24. | "Paper Mache World" | Matilda Mann | 2:59 |
| 25. | "I Want to Be with You" | Chloe Moriondo | 2:59 |
| 26. | "Knock Me off My Feet" | SOAK | 3:08 |
| 27. | "Flirting with Her" | Sir Babygirl | 3:50 |
| 28. | "Bang Bang Bang" | Lauran Hibberd | 2:22 |
| 29. | "Tired" | Beabadoobee | 3:19 |
| 30. | "Any Other Way" | Tomberlin | 3:22 |
| 31. | "Smokey Eyes" | Lincoln | 3:15 |
| 32. | "Our Window" | Noah and the Whale | 5:48 |
| 33. | "Because I Love You" | Montaigne | 3:37 |
| 34. | "Close to You" | Dayglow | 3:14 |
| 35. | "Moment in the Sun" | Sunflower Bean | 3:09 |
| 36. | "I Belong in Your Arms" | Chairlift | 3:27 |
| ความยาวทั้งหมด: | ความยาวทั้งหมด: | ความยาวทั้งหมด: | 2:05:00 |
รางวัล

| ปี | รางวัล | สาขา | ผู้ได้รับการเสนอชื่อ | ผล | อ้างอิง |
| --- | --- | --- | --- | --- | --- |
| 2022 | Attitude Awards | TV Award | Heartstopper | ชนะ |  |
| 2022 | Children's and Family Emmy Awards | Outstanding Casting for a Live Action Program | Heartstopper | รอผล |  |
| 2022 | Children's and Family Emmy Awards | Outstanding Guest Performance in a Preschool, Children's or Young Teen Program | Olivia Colman | รอผล |  |
| 2022 | Children's and Family Emmy Awards | Outstanding Lead Performance in a Preschool, Children's or Young Teen Program | Kit Connor | รอผล |  |
| 2022 | Children's and Family Emmy Awards | Outstanding Lead Performance in a Preschool, Children's or Young Teen Program | Joe Locke | รอผล |  |
| 2022 | Children's and Family Emmy Awards | Outstanding Makeup and Hairstyling | Heartstopper | รอผล |  |
| 2022 | Children's and Family Emmy Awards | Outstanding Supporting Performance in a Preschool, Children's or Young Teen Program | Yasmin Finney | รอผล |  |
| 2022 | Children's and Family Emmy Awards | Outstanding Supporting Performance in a Preschool, Children's or Young Teen Program | William Gao | รอผล |  |
| 2022 | Children's and Family Emmy Awards | Outstanding Writing for a Young Teen Program | Heartstopper | รอผล |  |
| 2022 | Children's and Family Emmy Awards | Outstanding Young Teen Program | Heartstopper | รอผล |  |
| 2022 | Dorian Awards | Best LGBTQ Show | Heartstopper | ชนะ |  |
| 2022 | Dorian Awards | Best TV Drama | Heartstopper | เสนอชื่อเข้าชิง |  |
| 2022 | Dorian Awards | Best TV Performance | Kit Connor | เสนอชื่อเข้าชิง |  |
| 2022 | Edinburgh TV Awards | TV Moment of the Year | "Nick & Charlie's First Kiss" | ชนะ |  |
| 2022 | Hollywood Music in Media Awards | Original Song/Score — Trailer | "Colours of You" | รอผล |  |
| 2022 | MTV Movie & TV Awards | Best Musical Moment | "Dance with Me" | ชนะ |  |
| 2022 | National Television Awards | New Drama | Heartstopper | เสนอชื่อเข้าชิง |  |
| 2022 | National Television Awards | Rising Star | Kit Connor | เสนอชื่อเข้าชิง |  |
| 2022 | National Television Awards | Rising Star | Joe Locke | เสนอชื่อเข้าชิง |  |
| 2022 | Rose d'Or Awards | Comedy Drama and Sitcom | Heartstopper | รอผล |  |
| 2022 | Soho House Awards | Breakthrough Actress | Yasmin Finney | ชนะ |  |
| 2022 | TV Choice Awards | Best New Drama | Heartstopper | รอผล |  |
แหล่งข้อมูลอื่น

เธอทำให้ใจฉันหยุดเต้น ที่เน็ตฟลิกซ์
เธอทำให้ใจฉันหยุดเต้น ที่อินเทอร์เน็ตมูวีเดตาเบส
เนลสัน พูริสมา

เนลสัน พูริสมา (อังกฤษ: Nelson Purisima) นักมวยสากลชาวฟิลิปปินส์ สถิติการชก 18 ครั้ง ชนะ 7 (น็อค 3) เสมอ 1 แพ้ 10
ประวัติ

พูริสมาขึ้นชกมวยสากลครั้งแรกเมื่อ 22 มิถุนายน พ.ศ. 2528 แพ้คะแนน โรแลนโด โปรตาซิโอ ที่ฟิลิปปินส์ จากนั้น ขึ้นชกที่ฟิลิปปินส์อีกหลายครั้ง มีทั้งแพ้และชนะ จน 24 มีนาคม พ.ศ. 2533 จึงได้ชิงแชมป์เงารุ่นสตรอเวทที่ไทย แต่แพ้คะแนน อัศวิน ศ.ดุสิต ไม่ได้แชมป์ พูริสมาขึ้นชกอีกหลายครั้ง แต่ก็แพ้เป็นส่วนใหญ่ หลังที่ขึ้นชกแพ้คะแนนลีโอ รามิเรซ เมื่อ 25 พฤษภาคม พ.ศ. 2534 พูริสมาก็แขวนนวมไป
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่นสตรอเวท WBC เมื่อ 24 มีนาคม 2533 แพ้คะแนน อัศวิน ศ.ดุสิต ที่ กทม
เนลลี บลาย

| เนลลี บลาย |
| --- | --- |

เกิด: เอลิซาเบธ เจน คอคแครน 05 พฤษภาคม ค.ศ. 1864(1864-05-05) คอคแครนส์มิลส์ รัฐเพนซิลเวเนีย สหรัฐ
เสียชีวิต: 27 มกราคม ค.ศ. 1922(1922-01-27) (57 ปี) นครนิวยอร์ก รัฐนิวยอร์ก สหรัฐ
สัญชาติ: อเมริกัน
อาชีพ: นักหนังสือพิมพ์ ผู้ประพันธ์นวนิยาย นักประดิษฐ์
คู่สมรส: รอเบิร์ต ซีแมน (ส. 1895–1904)
รางวัล: หอเกียรติยศสตรีแห่งชาติ (1998)
ลายมือชื่อ

หมายเหตุ
หลังการสมรส บลายใช้ชื่อ "เอลิซาเบธ คอคแครน ซีแมน" พบในลายมือชื่อบนสิทธิบัตรที่เธอจด
เนลลี บลาย (อังกฤษ: Nellie Bly, 5 พฤษภาคม ค.ศ. 1864 - 27 มกราคม ค.ศ. 1922) เป็นนามปากกาของนักหนังสือพิมพ์สตรีชาวอเมริกันรุ่นบุกเบิก เอลิซาเบธ เจน คอคแครน (Elizabeth Jane Cochran) เธอมีชื่อเสียงจากการเดินทางรอบโลกทำลายสถิติเลียนแบบหนังสือ 80 วันรอบโลก ประพันธ์โดย ฌูล แวร์น นอกจากนี้ เธอยังเป็นนักเขียน นักอุตสาหกรรม และผู้ทำงานการกุศลด้วย
เดินทางรอบโลก

ใน ค.ศ. 1888 บลายเสนอแก่บรรณาธิการของเธอที่นิวยอร์กเวิลด์ ว่า เธอจะเดินทางรอบโลก โดยพยายามทำให้นวนิยาย 80 วันรอบโลก เป็นจริงครั้งแรก หนึ่งปีให้หลัง เมื่อเวลา 9.40 น. ของวันที่ 14 พฤศจิกายน ค.ศ. 1889 และด้วยการแจ้งล่วงหน้าสองวัน เธอขึ้นเรือกลไฟ ออกัสตา วิกตอเรีย ของฮัมบวร์คอเมริกาไลน์ และเริ่มการเดินทางยาว 24,899 ไมล์ของเธอ
สิ่งที่เธอนำติดตัวไปด้วยนั้นมีชุดกระโปรงที่เธอสวมอยู่ เสื้อคลุมใหญ่ทนทาน ชุดชั้นในหลายชิ้น และกระเป๋าเดินทางใบเล็กที่มีเครื่องแป้งของสำคัญของเธอ เธอนำเงินส่วนใหญ่ของเธอ (เป็นธนบัตรธนาคารอังกฤษและทองคำมูลค่ารวม 200 ปอนด์ และเงินตราอเมริกาบ้าง) ในกระเป๋าที่ผูกไว้รอบคอของเธอ
หนังสือพิมพ์นิวยอร์ก คอสโมโพลิแทน สนับสนุนผู้สื่อข่าวของตน เอลิซาเบธ บิสแลนด์ ให้เอาชนะเวลาของทั้งฟิเลียส ฟอกก์ และบลาย บิสแลนด์จะเดินทางไปยังทิศตรงข้ามรอบโลก
ระหว่างที่เธอเดินทางไปทั่วโลกนั้น บลายเดินทางผ่านอังกฤษ, ฝรั่งเศส, บรินดิซิ, คลองสุเอซ, โคลัมโบ (ซีลอน), และนิคมช่องแคบปีนังและสิงคโปร์, ฮ่องกง และญี่ปุ่น การพัฒนาเครือข่ายเคเบิลใต้ทะเลที่มีประสิทธิภาพและโทรเลขไฟฟ้าทำให้บลายสามารถส่งรายงานความคืบหน้าสั้น ๆ ได้ แม้การส่งทางไกลยังต้องผ่านการไปรษณีย์ตามปกติ และดังนั้น มักล่าช้าไปหลายสัปดาห์
บลายเดินทางโดยใช้เรือกลไฟและระบบทางรถไฟที่มีอยู่แล้ว ซึ่งทำให้เกิดการถอยหลังเป็นบางครั้ง โดยเฉพาะอย่างยิ่งในการแข่งขันช่วงเอเชียของเธอ  ระหว่างการแวะพักเหล่านี้ เธอได้แวะนิคมโรคเรื้อนในจีน และซื้อลิงตัวหนึ่งในสิงคโปร์
ด้วยสภาพอากาศที่เลวร้ายในระหว่างการข้ามมหาสมุทรแปซิฟิก เธอจึงเดินทางถึงซานฟรานซิสโกด้วยเรือโดยสารโอเชียนิกของไวต์สตาร์ เมื่อวันที่ 21 มกราคม ค.ศ. 1890 สองวันหลังกำหนด อย่างไรก็ดี พูลิตเซอร์ที่เวิลด์เป็นเจ้าของ เช่ารถไฟเอกชนเพื่อนำเธอกลับบ้าน และเธอกลับมายังนิวเจอร์ซีย์ เมื่อวันที่ 25 มกราคม ค.ศ. 1890 เวลา 15.51 น.
เธอใช้เวลาเดินทางทั้งสิ้น 72 วัน 6 ชั่วโมง 11 นาที 14 วินาที เธอเดินทางรอบโลกโดยแทบไม่มีเพื่อนร่วมทางเลย ขณะนั้น บิสแลนด์ยังกำลังเดินทางรอบโลก เช่นเดียวกับบลาย เธอพลาดการเชื่อมโยงและจำต้องขึ้นเรือเก่าแล่นช้าแทนที่เรือเร็ว การเดินทางของบลาย ขณะนั้น เป็นสถิติโลก แม้อีกไม่กี่เดือนให้หลังสถิตินี้จะถูกทำลายโดยจอร์จ แฟรนซิส เทรน ผู้เดินทางรอบโลกได้ในเวลา 67 วัน ใน ค.ศ. 1913 อังเดร แจเกอร์ ชมิดท์, เฮนรี เฟรเดอริก และ จอห์น เฮนรี เมียร์ส ได้ทำลายสถิติต่อมา โดยคนหลังสุดเดินทางรอบโลกโดยใช้เวลาน้อยกว่า 36 วัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Nellie Bly
Nellie Bly's Book: Around the World in Seventy-Two Days
เนินเขา

เนินเขาซึ่งเป็นที่ตั้งของหมู่บ้านในแซ็ง-ปอล-เดอ-วองซ์ ทางตอนใต้ของฝรั่งเศส
เนินเขา (อังกฤษ: hill) เป็นภูมิประเทศที่อยู่เหนือจากภูมิประเทศโดยรอบ มักมียอดเขาที่เห็นได้อย่างเด่นชัด ซึ่งอยู่เหนือระดับความสูงอื่น ๆ เมื่อเทียบกับผืนแผ่นดินสัมพัทธ์ แต่เนินเขานั้นไม่สูงเท่ากว่าภูเขา